Markmið þessara námskeiða er að efla leiðtogafærni ungra kvenna , undirbúa þær undir hugsanlegar stjórnunarstöður og efla tengslanet þeirra . Þeir umsækjendur , sem verður boðið að taka þátt , fá uppihald ( húsnæði og 3 máltíðir á dag ) og allan ferðakostnað greiddan . Umsóknir þurfa að berast í síðasta lagi 15. mars 2020 og eru viðtöl áætluð í apríl . Umsóknareyðublaðið má finna hér að neðan . Umsækjendur þurfa að vera : Ungar stúlkur á aldrinum 20 - 30 ára . Hafa góða enskukunnáttu , skriflega og munnlega . Soroptimistaklúbbur ( systir ) þarf að mæla með stúlkunni . Í háskólanámi eða að hafa lokið háskólanámi og vera á vinnumarkaði ( ekki skilyrði ) . Að hafa áhuga á að efla leiðtogahæfni sína og fara út fyrir þægindarammann . Gott að hafa verið í einhvers konar ábyrgðarstöðu , annað hvort í námi eða starfi . Ferli við val á þátttakendum : Soroptimistasystur koma með ábendingar um mögulega þátttakendur sem uppfylla ofangreind skilyrði . Mögulegir þátttakendur verða kallaðir í staðlað viðtal við fulltrúa okkar á Íslandi . Að hámarki 10 og að lágmarki 4 fara í annað símaviðtal við fulltrúa þess lands sem heldur námskeiðið það árið . Hvert þátttökuland er ábyrgt fyrir því að tilkynna öllum umsækjendum niðurstöður á valinu . Umsagnir þátttakenda síðustu ára hafa verið sérstaklega góðar og stúlkurnar eindregið mælt með þátttöku . Ef þið óskið eftir nánari upplýsingum , hafið endilega samband við Eyrúnu S. Ingvadóttur , This email address is being protected from spambots . You need JavaScript enabled to view it .